Document ID: 32008L0124

KOMISSION DIREKTIIVI 2008/124/EY
annettu 18 päivänä joulukuuta 2008,
tiettyjen rehu-, öljy- ja kuitukasvien siementen kaupan pitämisen rajoittamisesta siemeniin, jotka on virallisesti varmennettu ”perussiemeniksi” tai ”varmennetuiksi siemeniksi”
(Kodifioitu toisinto)
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 3 artiklan 3 kohdan,
ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (2) ja erityisesti sen 3 artiklan 3 kohdan,
sekä katsoo seuraavaa:
(1)
Tiettyjen rehu-, öljy- ja kuitukasvien siementen kaupan pitämisen rajoittamisesta siemeniin, jotka on virallisesti varmennettu ”perussiemeniksi” tai ”varmennetuiksi siemeniksi”27 päivänä helmikuuta 1986 annettua komission direktiiviä 86/109/ETY (3) on muutettu useita kertoja ja huomattavilta osilta (4). Sen vuoksi olisi selkeyden ja järkeistämisen takia kodifioitava mainittu direktiivi sekä niittynurmikan (Poa pratensis L.) siementen kaupan pitämisen rajoittamisesta virallisesti varmennettuihin ”perussiemeniin” ja ”varmennettuihin siemeniin”25 päivänä heinäkuuta 1975 annettu komission direktiivi 75/502/ETY (5) saattamalla direktiivit yhtenäiseksi tekstiksi.
(2)
Direktiivillä 66/401/ETY sallitaan tiettyjen rehukasvilajien perussiementen, varmennettujen siementen ja kauppasiementen pitäminen kaupan.
(3)
Direktiivillä 2002/57/EY sallitaan tiettyjen öljy- ja kuitukasvilajien perussiementen, kaikenlaisten varmennettujen siementen ja kauppasiementen pitäminen kaupan.
(4)
Molempien direktiivien mukaan komissiolla on oikeus kieltää siementen pitäminen kaupan, jollei niitä ole virallisesti varmennettu ”perussiemeniksi” tai ”varmennetuiksi siemeniksi”.
(5)
Jäsenvaltiot kykenevät tuottamaan riittävästi joidenkin edellä tarkoitettujen lajien perussiemeniä ja varmennettuja siemeniä yhteisön näiden luokkien kysyntää vastaavat määrät.
(6)
Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset.
(7)
Tämä direktiivi ei vaikuta liitteessä I olevassa B osassa mainittuihin jäsenvaltioita velvoittaviin määräaikoihin, joiden kuluessa jäsenvaltioiden on saatettava direktiivit osaksi kansallista lainsäädäntöä,
ON ANTANUT TÄMÄN DIREKTIIVIN:
1 artikla
1. Jäsenvaltioiden on säädettävä, että ei saa pitää kaupan:
-
Poa pratensis L.
Niittynurmikka
-
Vicia faba L. (partim)
Härkäpapu
-
Papaver somniferum L.
Oopiumunikko
-
Agrostis gigantea Roth
Isorölli
-
Agrostis stolonifera L.
Rönsyrölli
-
Phleum bertolonii DC
Ketotähkiö
-
Poa palustris L.
Rantanurmikka
-
Poa trivialis L.
Karheanurmikka
-
Lupinus albus L.
Valkolupiini
-
Brassica juncea (L.) Czernj. et Cosson
Sareptansinappi
-
Agrostis capillaris L.
Nurmirölli
-
Lotus corniculatus L.
Keltamaite
-
Medicago lupulina L.
Nurmimailanen
-
Trifolium hybridum L.
Alsikeapila
-
Alopecurus pratensis L.
Nurmipuntarpää
-
Arrhenatherum elatius (L.) Beauv. ex J. S. et K. B. Presl
Heinäkaura
-
Bromus catharticus Vahl
Litteäkattara
-
Bromus sitchensis Trin.
Kattara
-
Lupinus luteus L.
Keltalupiini
-
Lupinus angustifolius L.
Sinilupiini
-
Poa nemoralis L.
Lehtonurmikka
-
Trisetum flavescens (L.) Beauv.
Keltakaura
-
Phacelia tanacetifolia Benth.
Hunajakukka
-
Sinapis alba L.
Keltasinappi
-
Agrostis canina L.
Luhtarölli
-
Festuca ovina L.
Lampaannata
-
Trifolium alexandrinum L.
Egyptin apila
-
Trifolium incarnatum L.
Veriapila
-
Trifolium resupinatum L.
Persianapila
-
Vicia sativa L.
Rehuvirna
-
Vicia villosa Roth
Ruisvirna
siemeniä, ellei niitä ole virallisesti varmennettu ”perussiemeniksi” tai ”varmennetuiksi siemeniksi”.
2. Jäsenvaltioiden on säädettävä, että ei saa pitää kaupan:
-
Glycine max (L.) Merr.
Soija
-
Linum usitatissimum L.
Pellava
siemeniä, ellei niitä ole virallisesti varmennettu ”perussiemeniksi”, ”ensimmäisen sukupolven varmennetuiksi siemeniksi” tai ”toisen sukupolven varmennetuiksi siemeniksi”.
2 artikla
Kumotaan direktiivi 75/502/ETY ja direktiivi 86/109/ETY, sellaisina kuin ne ovat muutettuina liitteessä I olevassa A osassa mainituilla direktiiveillä, sanotun kuitenkaan rajoittamatta jäsenvaltioita velvoittavia liitteessä I olevassa B osassa asetettuja määräaikoja, joiden kuluessa niiden on saatettava mainitut direktiivit osaksi kansallista lainsäädäntöä.
Viittauksia kumottuihin direktiiveihin pidetään viittauksina tähän direktiiviin liitteessä II olevan vastaavuustaulukon mukaisesti.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 18 päivänä joulukuuta 2008.

Labels: 3
17
6